Sagen starter med at havneområdet i østre havn bliver solgt til Aalborg entreprenørfirmaet A. Enggaard. Eksperter har vurderet at prisen er 500 millioner kroner under markedsværdien. Kritikere mener at det ser mistænkeligt ud at havnen bliver solgt så billigt. - Jeg håber ikke den er blevet solgt for billigt, for så er borgerne i Aalborg blevet snydt for op i mod en halv milliard kroner, siger Thomas Krarup. Thomas Krarup vil have kulegravet salget, da det er kommunen og dermed borgerne der ejer 98 % af aktierne i selskabet Aalborg Havn. Nu vil han have kommissionen til at finde ud af om der er tale om en venskabelig tilbudspris og dermed ulovlig offentlig støtte til et privat firma. Borgmester Henning G. Jensen, som også er formand for bestyrelsen i Aalborg Havn, siger i dag til tv2 nord at sagen er uddebatteret og at Thomas Kastrup bare vil i medierne. - Jamen jeg synes at borgmesteren skal lægge kortene på bordet. Det vil jeg være den første der bliver glad for, siger Thomas Krarup. Det er anden gang sagen bliver sendt til kommissionen. Men EU - parlamentariker Karin Riis Jørgensen fra venstre opgav angiveligt med at gå videre med sagen, da kommissionen bad om flere oplysninger Thomas Krarup har fået den konservative EU - parlamentariker Christian Rovsing til at forlægge sagen for kommissionen. Det sker efter planen i næste uge. Havnesagen bliver også undersøgt af konkurrencestyrelsen i Danmark.

Opsummering:
Det omdiskuterede salg af havneområdet i Aalborg skal undersøges af EU kommissionen - for anden gang. 
Det mener de konservatives kandidat til europaparlamentet og folketinget, Thomas Krarup.